Politiet skal ha beslaglagt over 100 kilo kokain og amfetamin under en storaksjon i Oslo. Elleve personer er pågrepet. Politiet sier beslaget er stort i nordisk sammenheng.
OSLO: Pågripelsene ble gjort i forbindelse med politiets satsing på tunge kriminelle miljøer fra Vest-Balkan som kan stå bak leveranser av narkotika til kriminelle gjenger i Oslo og andre miljøer i Norge. De elleve ble pågrepet i tre forskjellige aksjoner.